
Kisah di Bukit Tunku 

Ezrin Marsh 

Aku masih dalam fasa muda remaja ketika 
melalui pengalaman ini walaupun tak pernah seumur 
hidup aku terlibat atau mendaftarkan diri dalam 
pertubuhan Belia 4B. 

Peristiwa ini berlaku dalam sekitar awal tahun 
90'an. Berambut panjang tak berapa ikal mayang 
melepasi bahu, agak cengkung, sedikit berjanggut, 
berkaca mata bingkai bulat ala-ala John Lennon dengan 
potongan tubuh persis seperti 
sekeping papan plywood - sebab 
aku selalu tak berduit untuk 
makan makanan mengandungi 
zat-zat penting lagi wajib diperlukan oleh badan - duit 
banyak habis untuk tampung pembelajaranku di 
universiti - kena pula kursus seni bina - memang 
banyak pakai duit dan tak dapat apa-apa biasiswa 
mahupun pinjaman, sebab bapak aku salah seorang 
pengarah di sebuah bank ternama di Kuala Lumpur. 




Ketika itu aku ada konflik dengan bapakku, jadi 
dia tak mahu taja pembelajaranku dan aku pula 
memiliki ego tinggi tak nak mengalah, malah nak 
buktikan aku boleh meneruskan kelangsungan hidup 
tanpa bantuannya - kesudahnnya meranalah aku kerja 
di kedai dobi, kerja di stesen minyak, dan akhirnya aku 
bekerja sebagai kuli batak di gerai jus buah. 

Siang belajar malam tertunggang-tunggit bekerja. 
Setahun, dua tiga kali saja aku balik ke Bangsar jenguk 
mak dan adik-adikku - aku tabahkan jiwa sebab nak 
buktikan kepada bapakku bahawa aku boleh cemerlang 
tanpa pertolongannya - akibatnya kurus keringlah 
tubuhku tertunggang-tunggit untuk mendapatkan upah 
yang tidak seberapa - apa yang pasti, hidup mesti di 
teruskan, walaupun © Iblis sentiasa memudahkan 
bermacam-macam modus-operandi kezaliman di dunia. 

Rin : Eh... melalut pula mukadimah aku. Maaf zahir 
batin larr ya. 

Masuk tahun kedua aku di universiti, aku diajak 
tinggal luar kampus oleh tiga orang sénior - Ah Chai, 
Man Bai, dan Jeff - menyewa satu apartment dua bilik 
— satu bilik ngam-ngam dua orang - memang cun. 
Walaupun aku selalu tak cukup makan malah aku pun 
bukan jenis yang makan banyak, tapi duit bayar sewa 
bulan-bulan tetap ada, sebab aku adalah kuli batak jus 
buah yang cemerlang dan kekadang ambil upah buat 
drawing atau sketch untuk member-member kelas. 
Pensyarah-pensyarah pun selalu cakap: Rin, awak ni 
berbakat dalam seni lukis - dia orang cakap larr bukan 
aku nak membongak. 

Rin : Bongak ini Bahasa Minang, maksudnya meninggi 
diri atau sombong. Aku dah siasat kewujudan 
perkataan bongak ini - memang wujud 
perkataan ini dalam kamus Dewan Bahasa & 
Pustaka. 


Dalam dua kali seminggu - Jumaat malam dan 
malam minggu - aku bersama kumpulan kugiran 
bergenre rock - sering dapat membuat persembahan 
pembuka tirai di sebuah kelab di Petaling Jaya. Kugiran 
ini akhirnya dikenali sebagai EUa Et The Boys. 

Rin : Pembaca entri ini kenal ker kemasyhuran kugiran 
ini? 


Akhirnya kugiran ini dapat 
menghasilkan álbum bertajuk: EUa 
Et Bebudak-budak. Drummer kugiran 
ini - ketika itu selalu cuba 
mengurat EUa tapi tak kesampaian, 
sebab guitarist kugiran ini menjadi 
abang angkat Ella. Justem guitarist 
yang menjadi abang angkat EUa ini menjadi pelalau - 
menghalang jantan-jantan mendekati EUa. 

Rin : Melalut lagi aku ya. @ Kah kah kahü 

© Okay selesai bab EUa Et Bebudak-budak. 
Sekarang aku buka pula bab terpenting iaitu: Kisah 
seram di Bukit Tunku. 

Sudah aku nyatakan di perenggan ke-5 - aku 
hidup sebumbung dengan tiga orang sênior di apartment 
dua bilik - dia orang dah tahun akhir dah - tak tahulah 
sebab apa dia orang pilih aku hidup sebumbung dengan 
mereka - mungkin sebab aku boleh larr sikit-sikit 
menggentel tali gitar sambil mendendangkan lagu-lagu 



Ns3 



rock seperti lagu-lagu dari Pink Floyd, Whitesnakes, Led 
Zeppelin, The Queen, dan sebagainya - jazz pun aku 
minat © Oh... dia orang pun memang bagus bermain 
gitar malah luas pengetahuan dalam falsafah muzik - 
aku tahu dia orang memang suka kepada bakat aku, 
bahkan dia orang pernah jujur mengatakan: Rugi rakyat 
Malaysia tak melihat bakat kau, Rin. 

Rin : Aku sedar kata-kata jujur daripada sênior ini 
bukan kata-kata bodek seperti kenalan rapat 
Perdana Menteri - membodek Pemimpin N°1 
Negara ini nak jadi Ahli Parlimen demi 
berkenduri-kendara merompak (Jú harta negara. 

Rin : Aku hanya dapat memberikan © senyuman 
sebagai tanda terima kasih setelah mendengar 
kata-kata jujur daripada mereka. Masyghul 
sungguh di jiwaku kerana tidak dapat 
menguntungkan rakyat Malaysia kerana rugi 
tidak dapat melihat bakat semula jadiku. 

Di antara tiga orang sênior ini, Ah Chai adalah 
sorang anak orang berada lebih tepat lagi hidup mewah 
dan keluarganya tinggal di Damansara. Ah Chai ada 
sepupu bernama Apit - bermastautin di Bukit Tunku. 

Kemewahan Ah Chai mudah untuk dilihat pada 
seketul rangka besi beroda empat - Alfa Romeo - 
berwarna putih dan terlihatlah kereta mewahnya ketika 
Ah Chai datang menghadiri kuliah. Sênior yang hidup 
sebumbung denganku di apartment memberikan nama 
manja kepada seorang anak Melayu orang berada ini 
sebagai Ah Chai kerana mukanya macam Cina dan 
kulitnya putih melepak macam Andy Lau. 

Jika Ah Chai memiliki Alfa Romeo, aku pula hanya 
ada kapcai cabuk jer ketika itu. Kapcai ini aku beli 
daripada sênior yang sudah khatam belajar di universiti. 

Aku beli kapcai ini macam gitu ajer tanpa tukar 
geran nama — hulur duit, ambil motor - selesai - 
macam beli beras sekampit. 

Daif sungguh motor kapcai cabuk yang aku beli 
ini, tapi mampu jugalah naik bukit untuk menghadirikan 
diriku ke kelas/kuliah dari apartment - walaupun 
terkadang kena kayuh menggunakan kaki pabila motor 
ini mendaki bukit, sebab motor ini ada gejala semput - 
pabila gejalanya datang, memang banjir larr celah 
kangkang aku nak kena dayung Si Cabuk ini 
menggunakan kaki ketika naik ke bukit. Kerap kali 
Si Cabuk ini kena saman di kawasan parkir oleh Pak 
Guard di kampus - terkadang lampu depannya buat 
perangai - segan nak menyala dan palet belakang patah 
dua, tinggal sebelah sahaja - sebab itu haram, takde 
seekor pun girlfriend nak tangkap leleh denganku masa 
belajar di universiti dulu. 


Rin : Perempuan mana larr nak pandang aku dengan 
Si Cabuk ^ ye tak? 

Rin : Dahlah aku ni selalu pokai - memang sepadanlah 
pasangan aku adalah Si Cabuk ^ setuju tak? 

Ah Chai walaupun anak orang berada - dia tak 
bongak/sombong, malah Ah Chai suka ajak aku dan 
sênior s eopartment pergi melesir di rumah sepupunya 
pabila ada masa lapang, dan rumah sepupu Si Ah Chai 
ini kedudukannya di Bukit Tunku. 

Aku pun suka melesir di rumah Apit di Bukit 
Tunku, sebab tenang dan damai. Cuma pabila memalam 
saja aku rasa kurang selesa sikit di situ - lazimnya 
memang memalam larr aku bersama sênior datang 
bertandang ke situ. 

Bagi pembaca yang pernah ke situ akan 
maklumlah jalan naik ke Bukit Tunku — suasananya 
macam dah masuk hutan belantara rasanya - dah bukan 
dalam suasana KL - Ibu Kota Cinta tempat lahir tipu 
daya - DEF GAB C. 

Pabila pembaca memandu kereta di jalan naik ke 
atas Bukit Tunku yang sempit - muat-muat dua kereta 
saja, tentu pembaca akan terserempak - melihat 
monyet-monyet bermain dan bercanda-canda di tepi 
jalan vi/ Fuhhhü Natural sungguh alam flora dan 
faunanya, tapi tak tahu larr sekarang tahun 2018 macam 
mana suasananya, sebab aku dah lama tak naik ke situ? 
Cuma pabila memalam jadi lain pula suasananya ketika 
aku bersama sênior melesir di rumah Apit ketika itu - 
maksudnya ketika aku melepak di rumah Apit, kalendar 
ketika itu belum lagi sampai ke tahun 2018 - pembaca 
yang pernah melintas atau singgah untuk kencing berdiri 
di tepi semak di Bukit Tunku sekitar tahun 1990 hingga 
ke tahun Anwar diterajang 
oleh Mahathir daripada 
jawatan Timbalan Perdana 
Menteri pada tahun 1998 akan 
fahamlah apa yang maksud aku 
ini. 



Rumah sepupu Ah Chai yang kita orang panggil 
nama manjanya Apit ini pula terletak nun jauh hampir 
ke penghujung atas Bukit Tunku. Apit ini tinggal berdua 
jer dengan abangnya - ahli keluarganya yang lain dah 
berpindah atau bermastautin di England. 


Besau betul banglo dua tingkat rumah Apit dan 
abangnya ini - fesyen lama £1 banglo zaman kolonial 
British menjajah Tanah Melayu. Rumah-rumah banglo 
lama zaman kolonial di Bukit Tunku dulunya tempat 

tinggal Pegawai-Pegawai Kerajaan berpangkat besau di 
zaman Allahyarham Tunku Abdul Rahman dan Tun Abdul 
Razak. Sekarang banglo di Bukit Tunku banyak dah 
kosong bahkan terbiar pabila penghuninya sudah bersara 
atau berpindah, tapi Apit dan abangnya masih menetap 
di situ ketika itu - tak ikut mak ayahnya pindah ke 
England. 

Belakang rumah Apit ini memang hutan, lebih 
tepat lagi hutan dara - tak pernah diraba-raba di 
bahagian rimbunannya bahkan bahagian sulitnya tidak 
pernah dientot oleh Cukong Kapitalis penggemar daging 
'&> babi. 

Hutan dara berbukit di Bukti Tunku ini memang 
lebat lagi subur kesuntiannya - siang hari pun nampak 
gelap, damai, dan sunyi - cuma pabila malam 
menjelang saja ia nampak seram dan gelap-gelemat 
kalau Si Apit tak menyalakan lampu kalimantang di 
belakang rumah banglonya. 

Rumah banglo Apit dan abangnya ini memang 
besau, tetapi entah kenapa Si Apit ini memilih garaj 
sebagai bilik tidurnya - garaj ini pula betul-betul 
terletak di belakang rumah berhampiran sangat 
kedudukannya mendekati hutan dara yang subur lebat 
rimbunannya serta Kacip Fatimah kesuntiannya. 

Besau betul garaj - bilik tidur Si Apit ini. Aku 
sendiri pertama kali datang bertandang ke bilik Apit ini 
terkebil-kebil melihat bilik tidurnya dah memang hiasan 

dekorasinya sebiji seperti muzium barang-barang klasik 
— banyak nau harta pusaka Si Apit ini dalam garaj as 
known as bilik tidurnya. 

Motor klasik tahun 1940'an pun ada di parkir 
dalam bilik tidurnya. Helmet tentera Jerman-Prussia 
masa Perang Dunia Pertama pun Apit ada simpan - 
entah mana Si Apit ini dapat, aku pun tak tahu - nak 
kata Si Apit ini anak didikan Dukun Bibi Lona yang boleh 
menyeru jelmaan Adolf Hitler — tentulah mustahil. 

Bukan sahaja topi 
keselamatan tentera Adolf 
Hitler - senapang pun Apit 
ada - Apit kata... 

Apit : Bapak aku dulu ada lesen senjata api - kalau 
bapak aku tak sengaja tertembak Ketua 
Samseng Kongsi Gelap di Malaysia - Ketua 
Hakim Mahkamah Persekutuan tentu melompat- 
lompat gembira kerana Ketua Samseng Kongsi 
Gelap lebih bahaya berbanding Adolf Hitler. 

Aku tahu kata-kata Apit ini hanyalah berseloroh. 
Apa yang pasti, bapak Apit ini dulu orang kerajaan 
pangkat besau — mudahlah mendapat lesen senjata 
mengandungi syarat: Tak mengapa jika orang kerajaan 
pangkat besar tak sengaja tertembak Ketua Samseng 
Kongsi Gelap. 

Di dalam garaj inilah aku bersama tiga orang 
sênior dan Apit selalu habiskan masa pabila ada masa 
lapang — lepak dari siang sampailah ke siang esoknya - 
terlentok tidur hanya pabila dah masuk waktu Subuh - 
bercempera tidur merata dalam garaj, ambil sudut 
masing-masing dengan menghamparkan tilam di atas 
lantai - memang hawau bahkan stone and harmony 
hidup kita orang ketika itu. © Yelarr... masing-masing 
takde girlfriend time tu - tak macam ramai jantan- 
jantan kabaret yang aku lihat di kampus - ramai 
berkepit jer siang malam pagi petang dari Maghrib 
hingga munculnya embun jantan jam 4:04 pagi - asyik 
membelangkas sahaja. 

Terkadang tangkap jiwang juga aku nengokkan 
couple-couple ini bermadu asmara, tapi tangkap jiwang 
yang terkadang melintas dalam fikiranku ini biasanya 
aku anggap sekadar drama cinta geli-geli setanding 
lakonan lucah Maria Ozawa yang berlambak dalam 
internet © aku tak ambil pot sangat. 

Disebabkan aku bukan jantan kabaret di kampus 
— aktiviti santai aku ketika itu ialah mendengungkan 
kepala - markaz pula memang line-clear habis — di 
dalam garaj di rumah banglo Apit - siapa nak lalu kat 
situ tetengah malam kalau bukan hanya unggas dan 
cengkerik sahaja © ye tak? 

Pabila kepala dah sedap berdengung, kita orang 
main gitar dengan diiringi melodi keyboard yang ada di 
dalam garaj. 

Sampailah pada satu malam, pabila kita orang 
tengah berdekah-dekah ketawa ketika aktiviti santai 
menyedapkan kepala - menyedut dan menghembuskan 
asap berdengung - tanpa disangka-sangka sesuatu yang 
menyeramkan terjadi... 

Sedang aku tengah menyandarkan badan di satu 
kabinet lama sambil memetik gitar ketika kepala tengah 
sedap — lepas menyedut beberapa pam - aku duk 
perhati Si Apit ini sedang khusyuk membancuh herba 
untuk round yang entah kali ke beberapa - aku pun dah 
tak dapat nak kira — aku tengok Si Apit ini tengah 
berdekah-dekah ketawa sambil bancuh herba, sebab Si 
Ah Chai ini buat kelakar... 

Chai : Antara politikus yang seronok keluarkan 
kenyataan bodoh dan herba yang berada di 
depan kita ini - mana yang lebih bernilai? 

Hikikiki. 

Apit : Kenyataan bodoh dari politikus larr lebih 

bernilai! ^ Hikikikiki. 

Chai : Apasal pula? 

Apit : Disebabkan kenyataan bodoh, banyaklah agenda- 
agenda bodoh dari politikus - membodohkan 
orang-orang kampung. Kikikikiki. 

Chai :^Kikikiü Sebenarnya kenyataan bodoh dari 

politikus tak boleh dijual hingga ke Amerika - 
herba ini kalau kau bungkus cincai-cincai dalam 

surat kabar Berita Harian - John Frusciante pun 
sanggup beli. 

Apit : © Hahahahahahahahaü 

Sebenarnya aku tak dapat nak tangkap Si Ah Chai 
ini buat kelakar di depan Apit - hanya kedengaran 
terbarainya gelak tawa mereka sahaja - aku pula 
tengah sedap layan kepala sesorang sambil betulkan 
tune gitar - memanglah tak bernafsu nak pasang telinga 
mendengar lawak mereka. Sênior aku yang lagi dua 
orang - aku tengok dah dalam dunia sendiri, tak ambil 
pot pada suasana harmony di dalam garaj. Tetiba 
Man Bai, salah seorang sênior - menegur aku... 

Man : © Woi Rin! Cepatlah dendangkan lagu Bob 
Marley - Redemption Song - aku main bass. 

Rin : © Okay cun, aku tune gitar ni jap. String A ni 
sumbang bunyinya. 

Aku memintal sedikit demi sedikit telinga gitar 
untuk menghilangkan bunyi sumbang pada string A. 

Man : Cepat larr... kau ni dari tadi aku tengok tak 
habis-habis lagi tune - baik kau tune puting 
tetek kau tu jer larr. 

Man Bai provok aku sambil gelak-gelakkan aku 
yang sedang terkial-kial tune gitar. 

Rin : Sabar larr setan! Ni Si Apit larr ni main sampai 
sumbang tune gitar. 

Aku menuduh rambang pada Apit yang masih 
tergelak-gelak di depan Ah Chai. 

Apit : © Woi! Apa hal aku pula? 

Suara Apit menjerkah kerana tetiba terdengar 
nama dia disebut. 

Apit : Kau tu tak profesional tune gitar - terkial-kial - 
nak salah kan aku pula. Betul Man cakap tu - 
baik kau tune jer puting tetek kau tu - dah 
masak ranum merah-merah pink jer aku tengok 
puting kau tu. 

Apit tambah lagi sesenduk dua hingga menggedik- 
gedik bahunya © tergelak-gelak - tup tup tup 
terdengar gelak tawa secara berjemaah © berdekah- 
dekah © menggelakkan aku - apa k epepek larr dia 
orang ni ketawakan aku reramai! 

Rin : © Ye larr! Ye larr! Jap arr... sikit lagi ni haa. 

Aku pertahankan diri dari dibahan lagi oleh setan- 
setan yang tergedik-gedik mentertawakan aku di dalam 
garaj klasik ini. 

Sedang aku ting-tuing ting-tuing tali gitar, tetiba 
terdengar suara halus dan nyaring datang dari arah 
belakang di luar garaj. Memula perlahan suara nyaring 

halus itu jauh kedengaran - lama-kelamaan kedengaran 
semakin dekat pula - semua yang berada di dalam garaj 
serta-merta terdiam berhenti tertawakan aku - cuma 
Si Apit ini jer aku tengok relax saja macam takde pappe 

— selamba jer reaksinya membancuh herba. 

Suara nyaring halus seperti memanggil-manggil 
itu berubah seperti sedang tertawa pula atau menangis 

— sebenarnya aku memang tak tahu nak huraikan 
macam mana dalam entri ini - nak kata tertawa dengar 
macam menangis, nak kata menangis dengar macam 
tertawa, tapi memang kedengaran suara di luar itu dah 
betul-betul sampai di tepi pintu garaj, bunyinya - aku 
terkedu - aku lihat Man Bai tercegat duduk macam 
patung Buddha sedang bertapa - Ah Chai pula terkebil- 
kebil matanya - Si Jeff pula, sorang lagi sênior tetap 
terbaring di atas hamparan tilam, tapi matanya 
membuntang tak terkebil-kebil. 

Rin : Bunyi apa tu Pit? 

Mulut aku cabul bertanya sambil mata aku 
memandang tajam ke pintu garaj. 

Apit : Takde pappe larr. 

Spontan sahaja Apit jawab pertanyaanku sambil 
tekun membancuh herba. 

Chai : Gila kau takde pappe! Itu bunyi mengilai tu - 
kau boleh tersengih-sengih cakap takde pappe. 

Ah Chai menyampuk sambil terkebil-kebil melihat 
sepupu di hadapanya tersengih-sengih. 

Apit : Takde pappe larr... tenang-tenang saja. 

Spontan saja Apit jawab sambil jari-jemarinya 
terus rancak membancuh dan tersengih-sengih usyar 
kita orang sedang cuak memerhati pintu garaj. 



Man : Tenang buiu buntut kau! Dia kat luar pintu jer tu 
- Pontianak ker Langsuir tu? 

Man Bai yang dari tadi keras dalam posisi bertapa 
tetiba bertanya dalam nada cuak. 

Apit : Entah, aku pun tak tahu - biarkan jer larr dia - 
jap lagi dia pergi larr tu. 

Apit jawab dalam nada bersahaja, langsung tidak 
menunjukkan reaksi cuak - tersengih sahaja. 

Bunyi mengilai-ngilai seakan menangis bercampur 
tertawa terus kedengaran di luar garaj. Sesekali pintu 
besi garaj bergegar seperti ditepuk oleh makhluk yang 
berada di luar — macam nak terkencing aku rasa, sebab 
terkejut mendengar gegaran di pintu — sejuk rasa tapak 


N°15 



tangan dan tapak kaki aku. Si Apit pula nampak tenang 
macam takde pappe dan terus tekun dengan kerjanya 
membancuh gonja. 

Setelah hampir 10 minit berlalu, bunyi mengilai 
itu terus lenyap dan suasana hening mengambil alih 
suasana - semua dalam garaj terus terdiam... 

Apit : Dia bagi saiam perkenalan kat korang tu. 

Tetiba Apit bersuara memecah kesunyian di dalam 
garaj sambil tersengih malah menggedik-gedikkan 
keningnya. 

Chai : Saiam perkenalan hangguk kau! 

Ah Chai membalas sambil tersengih-sengih kerana 
melihat sepupunya tersengih-sengih juga. 

Apit : © Hahahahahahahü 

Apit terkekeh-kekeh ketawa melihat sepupunya 
cuak dalam masa sarna sepupunya tersengih-sengih juga 
melihat Apit berdekah-dekah ketawa. Aku, Man Bai, dan 
Jeff terus terkebil-kebil dalam keadaan cuak bahkan 
masih memasang telinga untuk mengesan suara yang 
menyeramkan. Rasa terperanjat masih belum hilang, 
malah stim dalam kepalaku dah lama hilang — diganti 
kepada perasaan seram-seram sejuk. 

Apit : Aku dah biasa kena larr... tapi selalunya aku 
sesorang jer sering dengar dia ketawa macam 

dalam hutan tu dia tengah menonton lawak 
Sai fui Apek di TV3. (ü) Kikikiki. 

Apit : Entah apa angin dia malan ni, boleh datang pula 
time korang ada - tu yang aku cakap - dia cuma 
nak bagi saiam perkenalan. 

Apit tersengih-sengih sambil menghuraikan saiam 
perkenalan dari makhluk menyeramkan sebentar tadi 
datang bertandang di pintu garaj. Nak ajer aku tubi-tubi 
muka Si Apit ini asyik tersengih jer tu. 

Apit : Tempat dia kat belakang garaj ni — kat hutan tu. 
Selalu aku nampak dia duk terjuntai bertenggek 
kat Pokok Ara belakang tu. 

Apit menerangkan sarang bermastautinnya 
makhluk menyeramkan itu berhampir dengan garajnya. 

Kita orang terus terkedu - tak tahu nak cakap 
apa? Kejutan tadi masih terasa betul-betul 
menggeletarkan seluruh badan. 

Selepas dari kejadian saiam perkenalan dari 
makhluk menyeramkan itu - aku dan semua sênior 
tetap terus bertandang dan melesir di rumah Apit pabila 
ada masa lapang. Walaupun jiwa dan batinku terasa 
cuak - takut-takut terdengar lagi suara memanggil dan 
mengilai seperti malam perkenalan, namun tak pernah 
lagi makhluk menyeramkan itu muncul nak menyapa di 
hadapan kita orang ketika berdekah-dekah di garaj. 

Selepas beberapa tahun, Apit pun berpindah dari 
rumah banglo di Bukit Tunku - tinggal di Kuantan 
selepas berkahwin, dan aku pula merantau keluar 
negara untuk belajar dan bekerja. 

Sehingga hari ini aku masih belum ada peluang 
naik ke Bukit Tunku, namun kenangan di sana masih 
segar di ingatan bahkan aku masih berhubung dengan 
Man Bai dan Ah Chai melalui Facebook dan 
terkadang berjumpa mereka pabila aku merayap di KL 
ketika menghabiskan cuti belajarku di luar negara. 
Hanya seorang sahaja aku lost contact iaitu Jeff - 
hilang tak tahu entah ke mana? 

Aku nak minta maaf kalau ada pembaca di sini 
rasa kurang senang pada entri tulisan aku ini kerana 
faktor-faktor yang agak taboo. 

Aku berada dalam keadaan stone and harmony 
ketika menulis entri ini, malah tulis ini memang sengaja 
tidak ditapis kerana kejahatan tidak semestinya 
bermula daripada ganja — contoh paling klasik sifat 
sombong Iblis di Syurga - mustahil sifat sombong Iblis 
ini disebabkan oleh dos ganja. 

Jika ada yang nak mengecam entri ini secara 
individu atau berjemaah - silakanlah! 

Rin : Aku takde hal — aku sentiasa berlapang dada 
© stone and harmony. 

Lagipun aku berani tulis entri ini sebab aku tahu, 
memang tak ramai penulis yang meminati fenomena 
seram memiliki tekad hendak menulis karya-karya seram 
bergenrekan asap berdengung jika dilihat dari jumlah 
propaganda bermotivasikan hubaya-hubaya pemikiran 
positif yang tahpappe - seringkali propaganda tahpappe 
kerap ditayangkan melalui peti, papan, dan layar 
televisyen. Justem, aku tidak perlu rasa masyghul 
kerana tak ramai peminat yang meminati entri ini. 

Oleh sebab aku dibelenggu oleh stone and 
harmony of misfits, yes l'm just write, what I feet? 
Lagipun Bahasa Melayu dalam entri ini memang 
tunggang-langgang macam Budak Tingkatan 3 gagal 
(PMR). 


Apa-apa pun aku harap pembaca yang membaca 
entri ini akan tersenyum walaupun tak pernah 
mengambil dos herba daripada ganja. Apa yang pasti, 
aku lebih bernostalgia dalam entri aku kali ini. 


Rin : w See ya soon. 


















